Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az 1993. évi LIX. törvény 18. §-a értelmében az országgyűlési biztosok igen széles körű vizsgálati jogosultsággal
Paragraph Index: 1165

Az 1993. évi LIX. törvény 18. §-a értelmében az országgyűlési biztosok igen széles körű vizsgálati jogosultsággal rendelkeznek azokban az eljárásokban, amelyekben megállapították hatáskörüket. 1999-ben a biztosok 1066 panasz vizsgálata során 1931 regisztrált eljárási cselekményt foganatosítottak. Egy-egy vizsgálatban tehát átlag két regisztrált eljárási aktus valósult meg. A vizsgálati módszerek megoszlása a korábbi évekhez képest újfajta gyakorlat megjelenését jelzi. (Lásd a 4/1. számú táblázatot.) Négy és fél éves működésünk alatt egyes hatóságokkal már rendszeres együttműködés alakult ki. Ezért 1999-ben lényegesen gyakrabban kértünk az illetékesektől magyarázatot, nyilatkozatot, véleményt. A hosszabb idejű rendszeres kapcsolat pozitív tapasztalatai alapján bátrabban éltünk azzal a jogszabályi felhatalmazással, amelynek alapján az érintett, illetve a felettes szervet vagy magát a minisztert, illetve az illetékes országos hatáskörű szerv vezetőjét kértük fel az általunk megadott szempontok szerinti vizsgálatokra. Az átfogó vizsgálatok között olyan is volt, amelyet kérdőívek alapján végeztünk el. Ezek összegző elemzése azonban már nálunk valósult meg. A belső és felügyeleti vizsgálatok csak megkönnyítették, de nem helyettesítették saját feladataink megvalósítását. A panasz érdemi elbírálásához kiegészítő eljárási cselekményekre — például szakértői vélemény beszerzésére, helyszíni ellenőrzésre, újabb dokumentumok beszerzésére — továbbra is szükség volt. Az egyedi és átfogó vizsgálatokhoz legtöbb segítséget továbbra is a megyei közigazgatási hivataloktól, az ügyészségektől, a rendőrségi vezetőktől, az ÁNTSZ országos és helyi szerveitől, valamint a megyei gyermekvédelmi szakszolgálatoktól kaptuk. 4/1. számú táblázat Az állampolgári jogok országgyűlési biztosa és általános helyettese által az 1999. évi vizsgálatok során alkalmazott módszerek megoszlása Alkalmazott módszer

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes